<classify> TANZANIA na Rwanda zimekubaliana kutekeleza maamuzi ya kujenga mradi wa reli ya kisasa Standard Gauge kutoka Isaka mkoani Shinyanga hadi Kigali nchini Rwanda.Maamuzi ya mradi wa ujenzi huo yalifikiwa Dar es Salaam katika mkutano wa Mawaziri wa nchi hizo, Isack Kamwelwe wa Tanzania na Waziri wa Miundombinu wa Rwanda, Cleva Gatete.Uamuzi wa mawaziri hao kukutana ni sehemu ya utekelezaji wa agizo la Rais John Magufuli na Rais wa Rwanda, Paul Kagame alipofanya ziara ya kikazi ya siku moja Januari mwaka huu.Katika makubaliano hayo, marais Magufuli na Kagame walikubaliana kutekeleza mradi huo wa kuunganisha Reli ya Kisasa SGR kutoka Isaka, Shinyanga hadi Kigali nchini Rwanda ili kukuza biashara na uchumi wa nchi hizo mbili.Waliagiza mawaziri wa ujenzi wa nchi hizo kukutana haraka ikushughulikia masuala kadhaa ya ujenzi huo ikiwa ni pamoja na kujadili namna ya upatikanaji wa fedha za ujenzi. Akizungumza katika mkutano huo, Waziri wa Ujenzi, Uchukuzi na Mawasiliano, Kamwelwe alisema, wamekubaliana kuanza ujenzi huo na Desemba, mwaka huu, watazindua ujenzi huo.Sisi mawaziri wa nchi hizi ndio tunasimamia shughuli hii na tulipewa maelekezo kwamba ikifika Desemba mwaka huu, sherehe ya kuzindua mradi huu wa kujenga reli ya kisasa ya Standard Gauge itafanyika, alisema Kamwelwe.Alisema waliunda kamati maalumu ya makatibu wakuu wa Wizara ya Ujenzi wa nchi hizo mbili na makatibu wakuu wa fedha wa nchi hizo ili kujenga reli haraka iwezekanavyo ili waweze kunyanyua uchumi wa nchi hizo pamoja na kuboresha maisha ya Watanzania na Rwanda.Katika Mkutano huo, Rwanda ilitoa ombi kwa Tanzania kuwaruhusu watalaamu wake kuja kujifunza kupitia mradi wa reli ya SGR ambayo inajengwa kutoka Dar es Salaam hadi Mwanza.  <topic>: KITAIFA 